
PARLIAMENT OF THE KINGDOM OF LESOTHO
SENATE CHAMBER
Wednesday 17th September, 2025
The House assembled at 10:30 a.m.
(MR VICE-PRESIDENT in the Chair)
PRAYER
The Caplain led the House in Prayer.
COMMUNICATION FROM THE CHAIR
MR. VICE PRESIDENT: Ke kopa ho le lumelisa le ho le amohela, Litho tse Khabane.
Ke u bone le uena, Mohlomphehi Moeta-Pele oa Ntlo, u bile u le Letona la Public Works and Transport. 
Rea le amohela, Litho tse Khabane, letsatsing la kajeno.
Ke na le litsebiso tse hlano, Litho tse Khabane:
1. Re na le Sets’oants’o sa Molao sa Law Society (Amendment) Bill, 2024 seo ke kopang hore le se fuoe se be se fetele Komiting e amehang ea Ketsa-Molao. 

2. Ke khopotso ea hore kajeno re tla ba le Letona le Khabane la Temo le Kanetso ea Lijo ea tla tla a re etsetsa Polelo ka koano ka Ntlong, ‘me joalo kaha re ile ra hlalosetsoa maobane Polelo eno e tl’o tla e etsa cover har’a lintho tse ling performance of some activities of 2024/2025 Financial Year. E tl’o tla e boetse hape hape e bua ka Moralo oa Lekala la Temo selemong sena sa temo sa 2025/2026 financial year, e bue ka update on food and mouth disease outbreaks, e be e boetse hape -hape e bua ka taba ea state of poultry production and products and inputs (mahe, broilers and their subsidies)

3. Khopotso, Litho tse Khabane, ke hore kajeno ha Ntlo e phomola Komiti ea SDGs le Komiti ea Health Nutrition and Gender li tla kopana ka mona ka Ntlong ho tla shebisana le ho tla t’sohla le ho ananela tlaleho ea mosebetsi oa bona oo ba o entseng ka kopanelo e le Likomiti tseno tse peli.

4. Khopotso, leha e na le liphetohonyana tse nyane mona le mane, ke ea hore re tla hopola hore re ile ra fumana lengolo le neng le re memela phuthehong re le Ntlo e Khabane hosane ka Labone ho tla shebisana kapa ho tla hlahloba litaba tsa 11th Ammendment to the Constitution le hore na re itukisetsa eona joang, ‘me phutheho eno e tla t’soareloa hona ka mona ka Chamber ka hora ea leshome hoseng hosane. 

5. Office ea SADC PF Lesotho e mehahong ea Ntlo ea Bakhethoa ba Sechaba ka lenaneo la eona la Sexual and Reproductive Health and Rights (SRHR) e memela Komiti ea Health, Nutrition and Gender le mongoli oa Komiti eno SADC PF representative hammoho le SADC PF desk office phuthehong e tla ba hona ofising- eo ea SADC PF Ntlong ea Bakhethoa ba Sechaba, moo ba tla kopana le Lekala la Thuto le Koetliso hammoho le Lekala la Bophelo ho ea shebisana likatleho tse seng li fihletsoe ke lenaneo lena la ts’ebetso esale ts’ebetso eno e qalile. Phutheho ena e tla ba ka Labobeli la beke e tlang ka li 23 Loetse 2025,’me e tla qala hoseng ka hora ea borobong. E lebeletsoe hore e tle e fele ka hora ea pele mots’ehare oa mantsibuea. 
Litsebiso li hakaalo, Litho tse Khabane.
HON SENATOR J.A. MOTSOENE: Ke u hlomphe, ke hlomphe Tafole, ke hlomphe Litho tse Khabane.
Ntlha ea ka ea Tsamaiso, Mohlomphehi, ke hore re hlokomela hore ‘muso, mohlomong ka lekala le amehang, ehlile o sa nke khato e potlakileng ka tsela eo baahi ba naha ea Lesotho ho bonahalang ba ts’oaroa ka eona ke baahi ba Afrika Boroa ka Operation Rule, ‘me ruri taba ena ea sisimosa, hobane ke litaba tse ling tse amang bophelo ba sechaba. 

‘M’e, Mohlomphehi, le uena u lutse mono u tla lumellana le ’na hore ke bana ba bo rona, ke bang-ka-rona bana ba ntseng ba etsoa litaba tsena tseo ba li etsoang, ‘me ho hlokahala ke hona hore re le karolo tsamaisong ea puso ho se ke ha bonahala eka re thotse feela ka maemo ana, ho tle ho nkoe khato ho atameloe ‘Muso oa Afrika Boroa.

Ke hobane taba eno e bonahetse e se e nka nako e telele, ‘me leha u ka ua hlokomela, Mohlomphehi, le ho marang-rang mona litaba tsena ho bonahala e se eka ntho ekang moqoqo oa bosoasoi, feela joale bophelo bo ntseng bo ameha e le ba sechaba sa Basotho!

Mohlomphehi, Ntlha ea ka ea Tsamaiso e ne ele hore feela ka ‘nete ‘Muso o ke o nke khato e potlakileng ka taba ena. 
Kea leboha, Mohlomphehi. 

MR. VICE-PRESIDENT: Kea leboha, Morena oa ka oa Linare ka Ntlha eno ea Tsamaiso eno eou emeng ka eona. Ruri litaba tseno tseo u buang ka tsona ke litaba tse kholo, ke litaba tsa bohlokoa hobane ke litaba tse buang ka litaba tsa bophelo ba Basotho. Ke tebello ea rona, Mohlomphehi hore re ke re be le Letona, mohlomong la Machabeng, le ke le tl’o tla re tlalehela hore na ‘Muso o ntse o itlhopha joang ka litaba tsena. 
Hantle-ntle ke hlokometse eka ekare ebile Mohlomphehi Letona o entse Polelo ka mane ka Ntlong ea Bakhethoa ba Sechaba, ’me tebello ea ka e ne e le hore le hona ka mona o tla tla a tl’o tla a etsa Polelo ka litaba tseno. O lokela hore a bolele hore na ‘Muso o ntse o etsa joang.  

Tebello ea rona ke hore o tla tla a ba teng ka koano. Re tla mo ts’oara le rona, re le Boeta-pele ba Ntlo ena re utloe hore na o tl’o tla a etsa Polelo neng ka koano ka Ntlong ea Senate e le ho otlolla litaba tsena, hobane le le Baeta-pele ba Sechaba metseng mane, libakeng tseo le phelang ho tsona, ehlile le tla botsoa ke beng ba batho bano ba ka mono ka Africa Boroa hore na ‘Muso o ntse o ets’ang -  mohlomong le lona hore na le ntse le etsa’ng.
Next Item, Mr. Clerk
ORAL ANSWERS TO QUESTIONS
70. REGULATIONS THAT ADMINISTER SMALL BUSINESS**
HON. SENATOR MOKHATHALI: asked Minister of Trade Industry and Small Business Development to present regulations that govern the operation of Small Businesses that trade in Liquor
And to also say which mechanisms are used by the Ministry to ensure that the above-mentioned businesses operate within the scope of the Law and that they safeguard the welfare of the communities within which they operate?    

HON. SENATOR. N.M. MOTEANE (MINISTER OF PUBLIC WORKS AND TRANSPORT): Kea leboha, Mohlomphehi Mookameli oa Ntlo ea Senate. Ka hobane Potso e se ile ea botsoa makhetlo a mararo ke se na karabo Ke tlameha kajeno   joale ke hlalose lintho tse peli, hore na ke hoban’eng ha litaba tsena li etsahetse tsa hore ebe ha ho na karabo, joale ea bobeli ke arabe Potso ena, ke be ke jare le boikarabello bohle ba ho araba lipotso tsohle tse nyanyelletsang litabeng tsena.
Ke kopa ho qala ka hore ke hlalose tjena: sethathong Potso ena e ne e botsitsoe Letona la Khoebo, empa e ne e lokela hore ebe e ile ea botsoa Letona la Bohahlaoli.  Ke amohela hore ea botsitseng Potso ha a se a e botsitse Letona, e se ele boikarabello ba Letona hore le e fitisetsa moo e tlamehang ho il’o arajoa teng, ’me e ile ea qetelletse e fitiselitsoe ho Letona la Bohahlaoli, kamor’a nako. Kea kholoa e ne e le kamor’a hore e chechisoe ka mona.
Letona la Bohahlaoli le ile la hlopha karabo eo, e lokelang, ‘me ha karabo e se e hlophehile  Letona la Bohahlaoli le se le le malala-a-laotsoe hore le ka araba Potso ena ka Ntlong ea Senate -  letsatsing leo la Lipotso ho bile le Lipolelo tse peli tse ileng tsa etsoa ke Letona la tsa Machabeng le Letona la tsa Lehae, ka litaba tseo ba neng ba bua ka tsona, ‘me e ile eare ha ba qeta litaba tseo eaba Motlatsi oa Mookameli oa Ntlo o  emisa Ntlo ka lebaka le reng Litho tsa Senate kaofela li kopiloe ho ea kopana le Mohlomphehi Tona-Kholo. 
Letona la Bohahlaoli taba ena e ile ea le ferekanya, la ntlhalosetsa hore le bile la leka ho kopa Motlatsi oa Mookameli hore na ebe taba ena e ka sebetsa joang, eaba bookameli bo bonts’a hore ha ho lumellehe hore Potso ena e arajoe pampiring feela, empa e lokela hore e tle ka Ntlong ka mona, e le hore e tle e tsebe ho buisanoa.
Ke hore, hee, taba ena ea hore e ka arajoa ka pampiri feela ha e ka ea ananeloa.  Bekeng e fetileng, e leng lekhetlo la ho qetela leo potso ena e neng e etsoa refer, ho ile hoa ba le pherekano lipakeng tsa Matona a mabeli, e leng Letona la Khoebo, le ileng la kopa hore Potso e chechisoe -  ha Letona la Bohahlaoli lona le lutse le ne le ntse le na le Karabo ena eo ke tla e fana. 
Motsamaisi oa ‘Muso ka litaba ka mona ka Ntlong o hlokomela hore taba ena e fosahetse haholo, ‘me o kopa (lebitsong la ‘Muso) ts’oarelo ka litaba tsena tse etsahetseng, ‘me le oa amohela hore hoa nepahala hore Lipotso tse sa kang tsa arajoa, li ile tsa chechisoa, li tl’o tla li arajoa ho na le hore ebe li kena ka fenstere ka hore ebe re re e se e ngotsoe ke eo mong’a eona o tla ipalla moo e teng.
Ke polelo ea ka, Mohlomphehi, eo ke e etsang hore na taba ena ea hore Potso e fetoe makhetlo a mararo e etsahetse hobane’ng.  
Ha u ntumella joale ke kene, Mohlomphehi, ho arabeng Potso ka boeona. Potso e ne ile ea re ka Seja-Tlhapi: 
“To ask Minister of Trade Industry and Small Business Development to present regulations that govern the operation of Small Businesses that trade in Liquor.  Ebile hape e re which mechanisms are used by theMinistry to ensure that the above-mentioned businesses operate within the scope of the Law and that they safeguard the welfare of the communities within which they operate.”    
Lekala le ikarabellang mona ke lona lena la Bohahlaoli, ’me le se le sebelisa melaoana e teng kahar’a Liquor Services Act of 1998 le melaoana e bitsoang Licensing Regulations ea 1999, ho tsamaisa le ho laola thekiso le ts’ebeliso ea mothamahane. 
Ho latela Temana ea Leshome ea Schedule 6, ka Melaoaneng eo ea Licensing regulations of 1999, matsatsi le linako tse lumelletsoeng ho rekisa mothamahane likhoebong ka ho fapana ke tse latelang (‘me linako tsena li tla fapana ho latela hore na ke mang ea rekisang, le hore na o rekisa neng, har’a beke:

· Ho tla ba le lethathamo la matsatsi a beke, ho tloha ka letsatsi le qalang beke, Mantaha ho isa letsatsing la Labohlano, ebe joale ho ba le matsatsi a phomolo, e leng la Sontaha le la Moqebelo.  
Litaba tsena li tsamaea tjena:
1.  Ha u le off-sales, u lumelletsoe hore ka hora ea borobeli hoseng u qale ho rekisa, ere ka hora ea borobeli mantsiboea ebe ua koala. Joale empa matsatsing a Sontaha le matsatsing a phomolo teng u lumelletsoe ho qala ka hora ea borobeli hoseng, ebe ka hora ea borobeli mantsiboea thekiso e ea koaloa.  

2. Ha u le Public Bar teng ke hora ea leshome hoseng, hofihlela bosiu ka khitla ha ngoana a ts’aba. Ha matsatsing a phomolo le Sontaha e le hora ea leshome hoseng hofihlela hora ea leshome le motso o mong mantsibuea, (11:00 PM).

Ha e le ho bitsoang Tavern, e lumeletsoe ho qala ka hora ea leshome hoseng, ho fihlela ka hora ea leshome mantsibuea.  Ha ka nq’ena kamoo e leng matsatsi a phomolo e le hora ea leshome hoseng hofihlela hora ea borobeli mantsiboea. Shebeen e qala ka hora ea leshome hoseng e fella ka hora ea borobeli har’a beke, ‘me mafelong a beke ke hora ea leshome e ntseng e fella ka hora ea borobeli.
Social club ke hora ea bosupa mantsiboea ho fihlela ka meso ka hora ea bots’elela hoseng, matsatsing a beke a tloaelehileng.  Haele matsatsi a phomolo ke hora ea leshome hoseng hofihlela horeng ea borobeli mantsiboea. 
Joale hona le ho hong ho bitsoang night club.  Oh! Ke night club? Ke kopa ke fete. Hona le ho hong ho bitsoang disco! Ke lumela ke ena e bang lerata; hangata e ntse e batla e ts’oana le nightclub empa eona e qala har’a beke ka hora ea bosupa, eseng ka hora ea bots’elela, ‘me ka nakong ea matsatsi a phomolo e qala ka hora ea bosupa! 
Na ebe ntho ee nepahetse? Ekaka e fosahetse, hobane ere e qala ka hora ea bosupa hoseng ho fihlela ka letsatsi le hlahlamang ka mora hora ea botselela! Ache, ena ke lumela hore Ntlo e Khabane e mpe e ntumelle ke il’o e hlahloba joang!
Restaurant eona e qala ka hora ea leshome hoseng hofihlela bosiu bo boholo matsatsi a tloaelehing, empa letsatsing la beke e qala ka hora ea leshome hoseng ho fihlela ka hora ea leshome le motso o mong mantsiboea. 
Ho s’o setse tse tharo tsena. Hotele e ntse e qala ka 10 a.m. ho fihlela 1 a.m. ‘me ea ts’oana hore na ke mafelo a beke kapa ke matsatsi a tloaelehileng. 
Lodge entse e ts’oana, feela matsatsi a pele a phomolo teng lodge e lokela hore ka hora ea leshome e be e koetse. Li-Canteen, e leng tsena tseo u li fumanang mohlomong moo u bonang hore batho ba sebetsa ‘moho, joale ba lula nq’a ele ‘ngoe, bona ba ka sebelisa mothamahane ho tloha ka hora ea leshome hoseng ho fihlela ka bosiu bo boholo ka 12p.m. ‘me har’a matsatsi a phomolo teng ba tlanne ba qale hoseng joalo ho fihlela 11p.m.
Ke qetella karabo ena ea Lekala, ‘me ke kopa ke re litabeng tsa maoala a sebelisoang ke Lekala ho bona hore likhoebo tsa mothamahane li sebetsa tlas’a lipehelo tsena tsa molao, le hore Sechaba sea sireletseha -  Lekala le etsa lintlha tse latelang;
· Lekala ‘moho le sepolesa li se li entse lets’olo la ho potoloha linako tsohle ho bona hore likhoebo tse joalo li koetsoe.
· Lekala le boetse le etsa mananeo seea-le-moeeng sa Lesotho ele ho tsebisa le ho ruta bahoebi, baji le Sechaba ka kakaretso lipehelo le tsamaiso ea mangolo a mothamahane ka ho fapana.
· Ka tsebelisano ‘moho le mekhatlo (leha hosa boleloa hore na efeng mekhatlo) Lekala le boetse le ts’oara liphutheho ‘moho ho elellisoa bahoebi le sechaba ho ikobela linako tsena tse fanoeng. 
Kea leboha. Ke Karabo ea Potso ena ea Number 70.
 Ke boela hape, Mohlomphehi, ka uena re ikopela ts’oarelo hore ebe Mohlomphehi Mokhathali o ile a ema nako e telele hakanakana litabeng tsa Potso ena eo kaha ha a utloa karabo hore etsoa ho li regulations kannete ha u nahana ene eka ile eaba taba ea ho ntsa regulations ho li kenya mona ho mo araba, ‘me re se re ikopela ts’oarelo ka taba ena. 
Kea leboha, Mohlomphehi.
Mr Vice President: Re lebohile haholo, Mohlomphehi Letona le Khabane, u bile u le Moetapele oa Ntlo.
Tebello ea ka, as usual, as I normally state, ‘me lekhetlong lena ebile ho ts’oanela hore ho be joalo ho feta pele; ke hore ebe Bohlanka ba Lekala le amehang bo teng mono gallery hore ha Mohlomphehi Moetapele oa Ntlo a ntse a botsoa lipotso tse nyanyeletsang ke se ke bone hore Honourable Mokhathali le Morena oa ka oa Mats’ekha ba se ba ntse ba le in line ea ho tla botsa potso tse nyanyeletsang Mohlomphehi Moetapele oa Ntlo.
Tebello ea ka ke hore ebe -  haholo hobane joale hase Letona le amehang le teng koano, joale ke hore ebe bohlanka bo teng mono, hobane Mohlomphehi ha a sebetse lekaleng leno joale ha tl’o botsoa lipotso tse nyanyeletsang tjena o hloka basebetsi, kaha bohlanka bono bo se bo ntse bo etsa koantsanyane a tle a tsebe ho araba. 
Ke kopa hore re tle re nke Honourable Mokhathali ka Potso ea hae -  etle ebe ese eba Morena oa ka oa Mats’ekha kamorao ho mono.
Hon. Senator Mokhathali: Kea leboha, Ntate Minister, ka karabo ena ea hao e hlakileng ruri, ere bonts’ang le hore re utloisise hore hona le methati e mengata hakanakana ea likhoebo tse rekisang makanekane.
 Joale empa Potso ea ka moo e neng e hlile e lutse haholo ke hore na Sechaba sa moo likhoebo tsa mofuta ona li lutseng teng na li sireletsoa joang, hobane rona ha re li tsebe le mabitso ha re le Sechaba metseng mane?
Re bona feela hore sebakeng se joalo ho rekisoa joala, empa ho fapana le ho rekisoa joala hape ho rekisoa le lerata. Ke ho re ha taba eno ele teng ka har’a motse le le Sechaba se lulang ka har’a motse ono bana ha ba na nako ea ho bala, bakuli ha ba na nako ea ho ikoka, ha le na le nako ea ho mamela le lintho tseo leka la li ratang ka malapeng a lona ho latela lerata leo re le utloang moo ho nang le likhoebo tsa mofuta ono.
Ho feta mona ea bobeli eo re e hlokomelang ke hore leha eba le ka la bona hore khoebo ena e abetsoe sets’eng se itseng, ka nako eo ba etsang mekete ena ea bona, e bang ke Mantaha ho isa Sontaha, likoloi lia tlala le majareteng a batho.  Ka har’a likoloi tse joalo o u tl’o fumana hore le batho ba mono ba noele ka tsele e khetholohileng, joale bana motseng moo ba bona lintho tse mpe empa ba sa ea ntlong ea thekiso ea joala. Ba le teng ka har’a motse, ba le teng sebakeng seo ba ts’oanelang hoba ho sona.
Joale re bona feela hore ha le ea mono le le Sechaba mong’a mono o le bolella hore o na le licence, empa joale licence ea hae e etsetsang eena chelete e kena-kenana le maphelo a lona le le Sechaba sa motse. E leng hore Potso ea ka haholo e ne e le hore na joale methating ekang ee eo bana ba rona ba bonts’oang lintho tse lits’ila ka lebaka la khoebo e rekisang joala ka har’a motse le lerata leo rona baahi ba motse ono re seng re sitoa ho lula malapeng a rona le ho etsa tseo re lokelang ho li etsa ka nako eo re lokelang ho li etsa, ka lebaka la lerata, ebe joale rona re thusoa joang?

HON. SENATOR N.M. MOTEANE:  Kea leboha, Mohlomphehi. Kannete ke kopa ho hlalosetsa Ntlo - ka lehlohonolo ehlile kajeno koantsanyane li teng ho ba fanang ka tsona, empa ke utloa potso ea Setho se Khabane ‘M’e Mokhathali. 
Litaba tsena tsa Liquor Licencing Act le Potso ena ea hau kannete li bonts’a bokooa bo teng ho mokhoa oo re ralang bolulo ka har’a libaka tsa rona.
Kea lumela, Mohlomphehi, hore lintho tse bitsoang taverns, e leng tsena tse etselitsoeng ho ba literopong, u ka ‘na ua fumana hosane e se e le ea moahisani oa hau, u hloloa le hore ho be le objection ea hore na ho etsahala joang.
Molao o re ha litaba tsena li se li etsahetse, seo u ka se etsang feela ke ho isa petition Lekaleng la Tourism.  Haeba ho joalo ke ho bolela hore ehlile ke inconvenience e kholo.
Ho bitsoang shebeen ke hoa metseng – in the rural areas, empa le eona ho ntse ho ts’oana hobane ha e se e etsahetse, hoa hlaka hore Melaetsa ena e romelloang sechabeng, e romelloang ka radio, ka hore re sebetsane le mekhatlo, ka hore re sebetsane le Sepolesa, it is not effective.  
U le motho, u le moahi oa Lesotho mohlomong ka Potso ena le Karabo ea eona, re tla boela re khutlela ho Letona le ikarabellang ke kopa hore Setho se Khabane ka Potso ena ea sona se kopile hore Litaba tsena li ke li etsoe Review.
Ke mametse Litho tsa Ntlo ena e Khabane ha ke ntse ke hlalosa hore ntho e bitsoang disco e lumelletsoe ho rekisa mothamahane lihora tse leshome le metso e ‘meli, enleng halofo ea letsatsi kaofela, ho tloha mantsiboea, ho feta bosiu ka khitla, ho fihlela lihoreng tsa hoseng.
Kannete nako ena ke lumela hore Ntlo ena e Khabane e-ea bona hore e ngata.  Ke tla khutla ke hlalosetse – Bahlanka ba haeso ba Lekala le amehang ba teng ka mona, ba mametse ha re etsa Policy ena e reng ha re e’o etsang Review matsatsi ana le linako tsena li ngata.  
Ha re e’o etsang Review hore na ha baahi ba metse ba na le mathata hore joale ba hloloa ho fumana boiketlo mahaeng a bona, Review ena re e etsa joang, le hore na ba sa its’oareng hantle ka ho boloka linako tsena ba etsoe joang.
Ke tsoele pele, Mohlomphehi, ke hlalose hore ‘na ke lula ka mona ka Matsoatlareng, ‘me ka mono re ne re ts’ohile re le motse kaofela ha re fumana hore ho na le sebaka se bitsoang Rose Garden Night Clubbing, e ahuoeng mono.  Re ne re sa nyatse night club, re ne re mpa re tseba mathata ao re tla a fumana.  Ho kenella le a hore majareteng a rona mona, ha ba tla ba bo khile ka likhopo, ba ka ‘na ba re senyetsa.
Kea leboha, Mohlomphehi, ke lumela hore re lekile ho araba Potso ena ka ho hlakisa hore na in addition to this that we said we will do, what else-is it-that we do need to look at.
Kea leboha, Mohlomphehi.   
HON. SENATOR R.P.L. PEETE:  Kea leboha, Mohlomphehi.  Ke hlompha Letona le Khabane le Litho tse Khabane tsa Ntlo ena ea Mahosana.
Potso ea ka, Ntate, eo ke nahanang hore e tla bebofalla Letona haholo ke hobane ke utloa mona moo Letona le arabang ka lentsoe le reng, baahi bano ba mono haeba ba na le any complaint ba tla lokela ho etsa petition e eang Lekaleng la Tourism.
Seo ke neng ke batla ho se tseba, ke ho re na Lekala lea tseba hore na le file bo-mang li-license, hokae, na lona le etsa ts’alo-morao hore le e’o sheba hore na motho eo le mo fileng license na o koala ka nako?  
Hape le ho re na li-club li lumelletsoe hore li be teng metseng?  Che, ke utloile Letona le Khabane le bua ka shebeen!  Haeso mane Bela-Bela, ho na le hoo ke re sa ho tsebeng hore na re ho bitsa shebeen kapa ke club -  ke ee ke utloe lerata ha ke feta!
Mong’a ntho eno o ahile two room ka thoko ho ntlo ea hae joale hoa ithabisoa le ho inyakalatsoa.  Ke belaela hore lihora tsena tseo Letona le li boletseng mona tsa li-shebeen li ee li fete, hobane ke ee ke utloe eka ka nako e ‘ngoe lerata lena le ba teng ho fihlela mesong, ebe re hlobaetse mono motseng.
Ke ne ke rata ho tseba hore na ho na le mokhoa oa hore ha license e se e fanoe, ho ke ho potolohuoe le libaka tsena tse fuoeng li-license ho sheba hore na li ntse li etsa comply ho latela nako ea tsona e hlahang tokomaneng ea tsona na?
Ea bobeli, ke ho re na shebeen ebe ho na le structure seo Lekala le se lebelletseng hore ntho ena e lokela ho ahoa ka sebopeho se tjena? Kapa ke ntho feela, leha e ka ba mok’huk’hu kapa ea ba…
MR. VICE-PRESIDENT: Potso ka Morena oa Leribe.
HON. SENATOR J.A. MOTS’OENE:  Kea leboha, Mohlomphehi.  Na ebe Setho se Khabane Morena oa Mats’ekha ha a ntse a beha ha a bone eka taba ee ea mebuso e teng esale ‘na le eena re kena ka har’a Ntlo ka mona, re bua ka theolelo ea matla sechabeng, ‘me ho sa bonahale mebuso e natsa taba eo -  na hase e ‘ngoe e ntseng e baka hore ebe Melao le Melaoana ha e lateloe ka har’a naha ena?
Ke hobane melao e teng, feela ha ho bonahale e lateloa, ebile le ba amehang hona pusong mona – Makala a amehang, ha molao o qeta ho etsoa, Lekala le amehang ha ho na mokhoa oa ts’alo-morao litabeng tseo na?
HON. SENATOR R.P.L. PEETE:  Morena oa ka, potso ena ea hau e matla haholo, ebile ke potso e fahlollang. 
 Ntate, taba ena ea theolelo ea matla sechabeng, ua tseba, Morena oa ka, ke ho re bo-‘M’e le bo-Ntate Matona a Khabane hoja b’a ke ba mamele ha Ntlo ena e Khabane e ba eletsa, re ne re ile ra etsa kopo e le tlhokomeliso ea hore ho na le arm of Government e ka thusang ‘Muso ka linako tsohle -  bosiu le mots’eare, ‘me ho sa hloke hore ho etsoe establish fund e ntseng e le sieo hona joale, e leng Lekala la Borena. 
 Hoja ebe mebuso ena ha e ntse e tla e ntse fapakana, eba e ntse e tla, e ntse e thetsa sechaba hore e tla ntlafatsa Borena, ebe e ee e fele e ntlafatse Borena. Borena e ne e le institution linakong tsa baholo-holo ba rona e neng e re ha e bona any irregularity ka har’a tsamaiso ea sechaba ebe e kena lipakeng here and there, ebe irregularity eno e tla to a sudden stop. Eseng just a gentle stop but a sudden stop! Ha Morena a buile.
Joale hona tjena ka hobane ho ile hoa etsoa dismantle Borena, eaba ho nkoa matla a Borena, Morena o qetella a se a sa itsebe hantle hore mosebetsi oa hae kapa responsibility ea hae ka har’a sechaba ke efe. Ke mona moo ho tla qetella ho iketsetsoa feela, ho betoa bana ba masea, ho iketsetsoa litlolo tsa molao feela ka har’a sechaba, hobane mebuso ea rona ha e bone bohlokoa ba hore e khutlele mateanong a litsela e e’o ithuta hore na e ile ea fosa hokae.
Sechaba sena se theuoe ka Borena, ‘me bo ne bo na le karolo ea bona e kholo, eo hona joale Borena bo entsoeng derail from tsela ea bona, eaba ho kenngoa Bakhethoa ba Puso ea Libaka, ba bitsoa Bahlomphehi.  Joale ba k’hok’hobetse haholo!
 Ke ne ke mametse Morena oa Lioli maobane ha a ntse a re batho b’a k’hok’hobala kapa b’a kokomoha.  Ba kokomoha haholo, ba be ba lahleheloe ke likelello.
Ke ne ke re na Letona le Khabane na ho na le mokhoa kapa structure se buoeng ke Lekala hore shebeen e tlameha e be ntho e shebahalang tjena kapa e kaba mok’huk’hu feela, mokhoro kapa e ka ba ntlo ea motho feela ka mokhoa oo a ka iketsetsang eona na?
Mohlomphehi Letona le Khabane, ke u bone ke tla khutlela ho uena.
HON. SENATOR N.M. MOTEANE: Kea leboha, Mohlomphehi.
Kea leboha, Morena oa ka, hore Sheeben ha e ea fuoa lipehelo tse ngata, tsa hore e be teng. Ha e le hantle Sheeben u ka e etsa le ka ntlong ea hao, hoo e leng pehelo ke hore feela e be e koetsoe ka hora ea borobeli mantsibuea, ‘me ke lumellana le uena, Mohlomphehi. 
Ha se hangata li-sheeben li koalang ka nako, empa ka ‘nete ke eona tsela eo li-Sheeben tsona li neng li tlameha ho sebetsa ka eona. E leng hore Bohlanka ba rona ha bo ka ba fihla bona le Sepolesa bo tlile hlahlobong ba fumana ho ntse ho rekisoa mothahamane kahar’a licence ea Sheeben ka nako e fetang eo e beuoeng ba tla nka khato.
 Ke mametse ka bokhabane, Morena oa ka, Potso ena e khabane ea hore na ebe Lekala ka bo lona ehlile le na le mokhoa oa ho etsa enforce linako tsena. Ka ‘nete ekaba ho iphapanyetsa ‘nete ha Lekala le ka re ehlile li-aspect tsa bona lia fihla, haholo hobane Lekala ha le etsa litlhahlobo tsena le tlameha ho tsamaea le sepolesa, so, ke makala ana a mabeli a tlamehang hore a kopanele taba ena.
Khothaletso ea hao ea hore mohlomong this are some of the powers that should be devolved to Local Authority: Local Government, urban Councils or ebe Borena. -  Ka ‘nete taba eo ho hlakile e ka re tlisetsa pheko litabeng tse ngata. Mohlomong taba eo ke taba ea hore Lekala la haeso le tle le e shebe ka ‘nete ea hore ‘Muso ka Mebuso ka ho fapana o potlakele to it all with power. 
Taba eo ea haeso ho thata hore -  hona ka mane ka h’eso ka Matsoatlareng moo Rose Garden e leng hona teng ebe re le banna ba motse ha re tlameha hoea koala mono, re ea tloha re ea Lekaleng re il’o etsa petition re boela re khutla. Ha mokhoa oa rona oa ho ipusa le ho busoa o n’o entsoe revolve re ne re tla koala Rose Garden ha nako ea eona e feta. 
Kea leboha, Mohlomphehi.
MR. VICE-PRESIDENT: Hon Senator M. Moshoeshoe.
 Ke u bone, Morena oa ka oa Matsieng.
HON SENATOR M. MOSHOESHOE: Ntate Vice, kea leboha, Mohlomphehi, leha ke ne ke batlile ho kena nakong eane eo Morena Peete a neng a ntse a bua, hobane ke utloa eka Lipotso tsa ka li nyalana le tsa hae, empa leha ho le joalo, tse ling tsa tsona ke utloa eka li se li arabuoe. Ke tla ke ke re, qaQa! Mohlomphehi o tla nkutloa; tseo a seng a li arabile, o se a li arabile. 
‘Na taba ea ka ke ena ea night club, eseng tarven kapa eng. Koana moo ke phelang teng ke phela moo ho thoeng ke Likoeneng, ke na le motse moo ho thoeng ke Qalakheng le ka mor’a Lekhalo li-tarven tse mono li ngata hona hoo, joale hona tjena haufinyane tjena ka May ho ile hoaba le monna a neng a ntse a na le tarven, a khahloa ho etsa extend eaba o bula a night club. Night club ena e on the residential area -  ke set’sa sa bolulo, joale se ne se le seholo on the opposite side ea tarven a ba s’a t’selela ka nq’ena ho ‘mila a bula night club. Monna enoa oa Mosotho ebe oa ngolla a ‘mema hore ke il’o bula night club, eaba kea hana ho amohela lengolo ke re, a-e, ‘na ha ke tsebe motseng oa ka ho na le night club. Ka ‘nete re ile ra etsa litaba tse bolutu hoo ho ile hoa tla mokhatlo ona oa mothahamane o bitsoang LEWA, eaba mokhatlo ona ka ‘nete oa nketela.
 Mokhatlo ona hantle o ntsebella hona Senateng mona. Senateng mona ka selemo se seng Paramenteng e fitileng ua hopola Mohlomphehi ho n’o na le mekhatlo eo re neng re e kene ea alcohol and tobacco levy eane eo ‘Muso o neng o re 30% joale mekhatlo e re 15%?  Re ile ra e sebetsa haholo ra mema mekhatlo ena, ra mema Brewery ba re sebeletse mono, ‘me ka ‘nete ba ile ba qetella ba nketetse, empa ‘na ne ke sa tsebe hore motseng oa ka ho na le night club.
Ba tla ba t’soere licence ea monna enoa oa Mosotho ba re motho eno o fuoe licence ea night club joale ka be ke re ha e le mona a se a fumane licence kea utloa but ‘na mono moo a beileng khoebo ea hae ha hoa hlokomelisoa sechaba sa environment eo, hobane night club e fihlile ea kena kahar’a motse haholo. Ha e se e kene sechaba se around that area se ne se ile sa ka sa etsa petition ena eo Ntate Letona a buang ka eona. Feela empa Basotho ha ba tsebe hore petition e ea lekaleng, petition eno ba e isitse ho ‘na Moreneng ba entse sign ba le bangata bahai ba mona ba bont’sa ba lla ka lerata. Ke mokhoa ona ke neng ke re hoja ke ne ke buile kamor’a Morena Peete hobane litaba tsa rona lia nyallana. Ba re, ‘Morena re a lla, re lla ka sound e se nang taolo! Joale sound ena…….
HON. SENATOR K.L.K THEKO: Ke ne ke re u k’u re botsetse tsamaiso re tle re e lokise hantle, e tle ese ke ea re ha Morena oa Mat’sekha a botsa Potso ebe Morena oa Leribe o tl’o botsa Potso hona holim’a eo, ‘me oa e lumella ea tsoela-pele.
 Le Morena oa Quthing o ne a batla Potso hoja Morena a se ke a hana ho araba oa Qalakheng -  joale ke ne ke re u k’u re hlakisetse hore na am I right ha ntse ke botsa Potso ebe motho e mong -  Setho se seng se ka mpotsa eona Potso ke ntse ke etsa Potso e ‘ngoe? Ke ho re question over question? 
A k’u etse established understanding, ntate, re utloisise, hobane ke utloa ke t’saba hore joale re kaba theoretic! A k’u bue.
MR. VICE-PRESIDENT: A-e, ka ‘nete, kea leboha Morena oa ka!
 Order! Order! Bahlomphehi, mameleng hee! Ae, ka ‘nete, kea leboha Morena ehlile ha ho botsitsoe Potso ‘nete e salang ho ke ke hoa etsoa Potso holim’a Potso e ‘ngoe, empa ho ka etsoa clarityka taba eo, joalokaha Morena oa ka oa Linare a e entse a ne a batla hore taba e be clarified e leng taba e bohlokoa haholo ka ‘nete e thusitseng le Mohlomphehi Letona le Khabane hore a arabe litaba tsena ka botebo.
Tsoela-pele, Hon. Senator M. Moshoeshoe. Ke kopa u qetele, Mohlomphehi, u se ke ua etsa li-statement, hobane ua bona   joale le tsona li baka bothata.
HON.SENATOR. M.M. MOSHOESHOE: ke tla khutsufala, Mohlomphehi. Ke ne ke batla taba ea ka e tsebe ho utloahala.
 Sechaba sena se etsa petition se e isa Moreneng, se lla ka sound e sa laoleheng from li-tarven le li-sheeben, joale e se e le night club! Joale night club ena ke re na hoa nepahala hore sound ena e nt’setsoe ka ntle? Li-speaker tsena li behoa holim’a pavement mona; ha li felle ka mona ka moo mong’a teng a nang le tokelo. Na Lekala le lumelletse boemo bo joalo? 
Joale sechaba se lla hape ka disposal of condoms. ’M’e Mamokhathali ha bua mona o itse ba etsa liketso tse mpe likoloing mane bosiu! Ehlile ho joalo! Joale ha ba ts’oanetse ho disposer li sebelisoa tsena tsa bona ha ba li behe hantle ba li lahlela hohle ebe bana ba li thoanaka ebe ba se ba ntse ba bapala ka tsona a sa tsebe. Sechaba se lla ka eona taba eno.
 Joale re na le rape cases tse tlalehiloeng Mapoleseng tse etsahalang hona mono ka festive season ka December le bo Paseka, Potso ea ka ke hore na Lekala ha le ke be le ikeletse hore le ke le kopane le Marena a libaka tsena e be joale rea sebetsa?
 Ke ile ka cho hore lipotso tsena tsa ka ha li tl’o qetella li arabuoe. 
Joale ke re Lekala le sebetse le Marena ka kotloloho hobane joale lintho tse etsahalang mono li laoloa ke rona. Mohlala, motseng mane ha setopo se kena ka Labohlano kapa ha lefu le le pel’a sebaka se joalo, rea ba koalisa. Re re ba koale ho fihlela funeral e fela, ‘me, che, ba ntse ba re mamela but ke nahana hore ho ntse ho tlameha hore Lekala le sebetse le Borena ka kotloloho hore re lokise, mohlomong ho etsoe workshop ea Marena, ba etsoe empower joale re tsebe le rona hore na boemong bo tjena re ka fihla ra tlaleha joang, ha ho entsoe joalo.
Ntate Letona, che, litaba tsa ka ke tsona tseno, tse ling u ne u se u ntse u li arabile, Mohlomphehi. Feela concern e kholo ke potso ea hore na Lekala ebe ha se bohlale hore le ikeletse hore ka kotloloho le sebetsane le Marena ao a libaka tseo ha le ntse le etsa control litaba tsee tsa li-tavern le li-bar?
MR. VICE-PRESIDENT: Mohlomphehi Moeta-pele oa Ntlo, I hope hore potso eno u e ngotse fats’e.
Ke ne ke kopa hore u k’u ntumelle hore ke nke Morena oa ka oa Sehlooho oa Matsieng, u tl’u b’u s’u li arabella hammoho.
Ke bone eka u ne u phahamisitse, Morena oa ka?
HON. SENATOR S. NKUEBE: Kea leboha le hoja, ‘M’e Makholu Mofumahali oa ka a ntimme potso ea ka e nyanyeletsa litabeng tsa hae. 
Potso ea ka e ne e le litabeng tsa …
MR. VICE-PRESIDENT: Ha re mamelane, Morena oa ka! Ke potso e nyenyeletsang litabeng tsa ‘M’e Mokhathali.
Tsoela pele!
HON. SENATOR S. NKUEBE:  Ke ne ke batla ho hlakeloa mona. Ke utloile, Mohlomphehi Letona la ka le Khabane, le re ho na le shebeen moo u ka rekisetsang ka lapeng. Ho na le tavern, Morena, empa ha rea ka ra bua ka tavern.
Mofumahali a bua ka club. Joale ke se ke batla ke sire-sireloa hore na hoo e leng hofe ke hofe.
 Che, ‘na ka chebo ea ka ke ee ke bone ho ntse ho its’oanela feela, hobane haeso ke Loting koana ke ee ke bone ho ntse ho its’oanela ho ikoalloa nako eo ho ikoalloang, ho ipuleloa nako eo ho ipuleloang.
Ka ‘nete ke batla hore nke ke hlakeloe hore na hoo e leng hofe ke hofe.
Kea leboha, Mohlomphehi.
MR. VICE-PRESIDENT: Mohlomphehi Moeta-Pele oa Ntlo, ke kopa hore u tsoele-pele ho li araba. Joale feela ke ne ke re, Morena oa ka, ke ne ke ratile ho tla bua taba ena le Morena oa Mats’ekha hobane le eena ha a tsebe hore na ke shebeen kapa ke club - hore ha e koale. Joale Morena oa ka Liphakoe o re le eena ha a li tsebe hore na ke ling. 
Joale ke re ka Sesotho ke focho, Morena oa ka! 
[Laughter]
Tsoela-pele, Mohlomphehi.
HON. SENATOR N.M. MOTEANE: Kea leboha, Mohlomphehi. Ke kopa hore ke nke lipotso tsena tse peli, ke li arabe. 
Ke qale ka ea Mohlomphehi Moshoeshoe. Ho latela li-condition of the licence ehlile lerata la business e sebetsanang le mothamahane le lokela ho fella ka ntlong eo le etsetsoang ka ho eona le mosebetsi oa eona. 
Ena ea hore ebe li-speaker li behoa ka ntle le litaba tse ling li etsetsoa ka ntle, ka ‘nete ha e eo on conditions of the licence. Mohlomong e ka thusa Babusi hore ha ho se ho na le workshop eane eo ehlileng e re hlalosetsang litaba tsena, tse ling re li motsule habobebe, hobane ‘na ke ee ke bona eka khoebo ena ea rona eo re e ratang e rata hore ebe sale e ntse e etsa stretch bedrock. 
Ke tla qala ka shebeen, e leng moo e leng ka ntlong ea ka ebe ke se ke e fetisetsa ka garage. Ka nako e sa feliseng pelo ke tla be ke se ke hlatsoa likoloi tse sa hlokeng licence ho li hlatsoa, ‘me ha e s’o fihle…
HON. SENATOR K.L.K. THEKO: Ho na le mokhotsi oa ka oa ngaka ea nang le sheeben …
[Noise and laughter]
HON. SENATOR N.M. MOTEANE: Ke eena mong’a Rosecastle? Ke e mong eo re ntseng re mo batla.
Ke khutlele karabong ea hau. Ka ‘nete litaba tsena beng ba tsona are constantly stretching the envelope. Mokhoa oa hore re li fumanele tharollo ea moshoelella is clearly to review mona 1,2,3,4,5,6,7,8,9, 10 types of licenses. U ka ba ua nahana hore ha u hloloa ke ea lodge u re sebaka sa hau u se rehile hangata, U re ke shebeen, ha u hloloa ke shebeen, u re ke tavern, ha e u hlola u re ke carwash, joalo-joalo. 
Litaba tsena kaofela ka ‘nete we must go back to them if we are a society that lives decently and deal with this. The after effects are not just alcohol joale ka ha Mohlomphehi a se a boletse; ka ‘nete it attacks the very fabric of our society.
Ha se le hore ho na le toants’o e ka etsoang re le sechaba ho batho ba sebelisang mothamahane, empa ka ‘nete the way we conduct it eona e mpe! 
Ke makalletse potso ena ea Mohlomphehi Moshoeshoe, ‘me kea leboha, Mofumahali, ha u ile ua ba le bothata ba ho e bula. U tsebe ha u ne u se u e butse e ne e se e tl’o bitsoa “Shoeshoe’s place” kapa ho isang mono.
Honestly, we need to live decently in our communities! We need to look at our legalising regime but more importantly we need to look at our settlement patterns. Ha se lintho tse ka etsoang tsena hangata.
Haufinyana khang e tla be e le hore na re re Speak Easy se be hole hakae le kereke. We are pushing ourselves into these things tseo deep down re ntseng re utloa hore li batla li fosahetse.
Ka ‘nete ke kopa ebe karabo ea ka. Re tla e nka mofao, Ntate Vice-President, re il’o sebetsa re le Lekala. Bahlanka ba haeso le li-notes tsa bona ba se ba li tlisitse. Ke tla ba khutlisetsa tsona joale re il’o sebetsa taba ena.
Kea leboha, Mohlomphehi.
MR. VICE-PRESIDENT: Ka ‘nete re lebohile haholo, Mohlomphehi Letona le Khabane, u bile u le Moeta-Pele oa Ntlo ena ea Senate. Re lebohile haholo, Ntate.
Eo ke ratang hore ke e thoholetse ka ho fetisisa ke ea hore ebe Bohlanka ba Lekala lena la Bohahlaoli bo teng ka koano ho nyanyeletsa hore ebe u tsebile ho araba Lipotso tsena ka botebo. E ne e le Lipotso tse tebileng haholo.
Taba ena ea Bohlanka hore bo be teng ha batho ba baholo ba bua e ntle haholo hobane e etsa hore le li-policy tsa lona, litaelo le boitlamo tseo le li etsang ho be le batho ba li salang morao.
Ha ba le sieo le iketsa commit - ‘me ha le itlame feela ka mona ka Senateng kapa ka Paramenteng ka mona, le sechabeng koana lea itlama ba le sieo. Ha u qeta ho iketsa commit u se u lebetse litaba tseno tseo u ikentseng commit ka tsona, joale ha li phethahale hobane ho na le gap lipakeng tsa hau le bona, hobane ha ba eo ha ho etsoa bosebeletsi.
Joale u tla utloa ho se ho ntse ho buua liea-le-moeeng mona, ho buuoa marang-rang, lipampiring le hohle ho thoe Bahlomphehi Matona ba leshano, ho thoe ‘Muso o leshano. 
Ke eona taba eona eno ea gap e teng lipakeng tsa bona le lona, hobane ha u qeta ho etsa commitment eena o ts’oanela ho etsa take over, a etse moralo oa ho phethahatsa litaba tseno tseo u itlammeng ka tsona - ‘me ke thoholetsa Bohlanka bona ba Lekala hore bo bile teng ka koano kajeno.
Taba e ‘ngoe eo ke reng ke e lebohe ka tsela e khethileng, ka ntle ho Likarabo, ke Potso ena e botsitsoeng. Ke bona e nyebekollotse litaba tse ngata haholo. Ha e ea nyebekolla feela empa e boetse e fane ka thuto e kholo haholo, ‘me ke rata hore ke u lebohe, Mohlomphehi, hore ebe u botsitse Potso ena ea mofuta ona o tjena.
Ke ne ke re, Mohlomphehi Letona le Khabane, ha ke tsebe, empa ke utloile Bahlomphehi ba buile ka litaba tse ngata tsa lerata le li-after effects tse etsahalang ka lebaka la litsi tsena tsa boithabiso.
Ha ke le Netherlands koana ke lula teng, ke ne ke ee ke utloe eka  ekare -  che, ke ne ke sa tsebe letho ka litaba tsa bo-tavern le lifocho. Ha ke tsebe hakaalo ka tsona, feela ke ne ke ee ke utloe eka airport mane eo ho thoeng ke Schiphol, ka lebaka la lifofane tseno tse etsang lerata mona ha li fihla bosiu le mots’eare, joale e le nakong eo li ntseng li hlobaetsa le batho boroko li ba tsosa, eka ekare ’Muso o entse leano la hore batho bano ba lulang around the airport ba fumane compensation on a monthly basis.
Mohlomong ke hore le ‘Muso o tl’o k’o imamelle hore li-tavern tsena tse etsang lerata li lefe lekhetho le etsang hore batho bano ba lulang around those taverns ba fumane allowance ea lerata, ea khoeli le khoeli. Mohlomong re tla hloka re ke re imamelle taba eno e le mokhoa o mong oa ho kenya revenue, hobane mehloli ea rona ea revenue e batla e le limited haholo. 
Kannete ke lebohile haholo, Mohlomphehi le Litho tse Khabane.
Ke lekile ka boomo hore ke etse prolong ke lumelle hore lipuisano tsena li etse prolong, hobane ke ne ke emetse hore Letona la Temo le fihle. Ke ile ka bua le Tafole hore e ke e fumane hore Mohlomphehi Letona o kae, obane ho entsoe polelo maobane, ho entsoe announcement le kajeno hore o tla tla a ba teng a tl’o tla a etsa Polelo ka koano, joale ke utloa ho thoe ha fumanehe ’me re soabile haholo hobane re ne re lebelletse hore a tl’o tla a ba teng ka mona a etsa Polelo.
HON. SENATOR J.A. MOTS’OENE: Kea leboha, Mohlomphehi.
 Ntlha ea ka ea Tsamaiso e tla moo ke ntseng ke hlokomela hore  Litho tse Khabane li ntse li etsa potso holim’a potso.
 Ke re, Mohlomphehi, ho bonahala -  ha ke tsebe ke tla r’eng! Ke Tafole kapa ke Setulo se bonahalang se sa etse mosebetsi oa sona kapa ke Tafole e sa etseng mosebetsi oa eona? Mohlomphehi, re na le litaba mona tseo re tlamehang ho li botsa Matona a Khabane, re na le Litlhahiso tseo re tlamehang ho li etsa tse tlang kahar’a Ntlo, feela lipampiri tsa litaba tsena ha li eo.
E leng ho re hoo ho bolela hore Ntlo e Khabane ea Senate ha e ea etsetsa budget litaba tsee tsa mosebetsi oa Ntlo ee kapa ke hobane re etsa ka lifounu? Joale haeba haeso Sanqebethu koa ‘signal’ ha e eo? 
Mohlomphehi, taba ena ke botsa tjena hobane haeso bo-Mahateng mane haeba litaba li teng tseo ke batlang ho bua ka tsona, joalokaha li le teng, joale ke sitoa ho bua ka tsona ‘me kea hlokomela hore Ntlo ha e phomotse e phomola nako e telele.

Joale, Mohlomphehi, ke re na taba ee Setulo se ka e sebetsa ka sebopeho sa mofuta ofeng ele hore re tle re tsebe ho etsa mosebetsi ka boithukhubetso bohle boo re nang le bona? 
Kea leboha, Mohlomphehi.
MR. VICE-PRESIDENT: Kea leboha, Morena oa ka. Haeba ho na le lits’isinyo kapa li-motion tseo u li entseng, Morena oa ka, tseo u bonang li sa tle ho tla kena ka mona ka Ntlong kapa tsona Lipotso tseo u li entseng joale u bona li sa tle ho tla kena ka mona ka  Ntlong hore Matona a Khabane a tsebe ho tla li araba, kannete ke kopa hore ke mpe ke fumane  li-motion tse joalo tse seng li entsoe tseo eleng hore li ntse li ts’oeroe kapa li ts’oarelletsoe ke Tafole, joale re tsebe ho bona hore bothata bo hokae ba hore li-motion tse peli joale ebe ha li e-s'o tle ka koano le lipotso tseo ebang li teng ho botsoa Bahlomphehi Matona ebe li ntse li ts’oarelletsoe. 
Ke kopa re tle re bue ka eona, Mohlomphehi, hang kamorao ho mona re tl’o tla re fumana hore na ke lifeng joale re tsebe ho bona hore na re rarolla bothata bona ka tsela ea mofuta ofeng.
Ke ne ke le moo ke ntseng ke hlalosa, Litho tse Khabane, hore re ne re lebelletse Letona le Khabane la Temo ho tla ba teng ka mona kaha phatlalatso e ile ea etsoa maobane hore Letona le Khabane la Temo le tla tla le e-ba teng ka koano kajeno ho tla etsa Polelo, ‘me le hoseng kajeno ke ntse ke batlile polelo e joalo, empa ka masoabi a maholo ho fihlela hona joale ha e-s'o fihle, ‘me ke utloa ho thoe ha a fumanehe!
 Re soabile haholo! ‘Nete e salang ke hore - haeba ha ke fose- Mohlomphehi Letona o sa entse Polelo ka mane, ‘me ho ne ho nepahala, ‘me ehlile re lebelletse ka nepo hore le ka koano a tl’o re etsetsa polelo ka Senateng e le hore le tsebe hore le il’o araba lipotso, hobane hoo ke ho tsebang ke hore ha se Bakhethoa feela ba arabang Lipotso le Marena a araba Lipotso. hape ebile ba bangata ba ka 'na ba balehela ho lona hore ba il’o batla ho tseba litaba tsena tsa temo hore na li eme ka tsela ea mofuta ofeng. 
‘Me, che, re tla fumana hore na ebe Mohlomphehi Letona bothata bo bile kae joale empa Mohlomphehi Moetapele oa Ntlo kannete ke nahana hore o tla re thusa re fumane hore bothata bo bile hokae. 
Tsebiso ena e entsoe maobane ‘me e boetsoe e entsoe letsatsing lena. Ha ke lumele tsebiso e ka etsoa joalo feela ho sa ba le litlhophiso tsa letho. Kannete ke kopa u tl’u re thuse, Mohlomphehi Letona le Khabane, Marena a ka le Litho tsa Ntlo ena tse ka mona ba hloka -  kaha ba na le sechaba seo ba se etelletseng pele -  ba hloka hore ba il’o se hlalosetsa hore na ho thoe litaba tsa Temo li tl’o tla li atameloa joang. 
Kannete ke kopa hore re ke re li fete litaba tsena. Re ke be ra ema ho feta mona. Re se re eme nako e telele haholo.
HON. SENATOR K.L.K THEKO: Kannete ke ka boikhethelo ba hau feela ke rata hore ke mpe ke e nts’e moo Motsamaisi oa Ntlo  kapa Moetapele e leng Letona la rona a le teng ka mokhoa oo ho talimehang Puso ena ea h’eso e khoehla ka teng ha ho tluoa litabeng tsa mosebetsi. 
Ha ke tsebe hore na Mohlomphehi Tona- Kholo eena na o na le nako, a ka iphe eona hore a ka shebe mokhoa oa performance ea Matona, feela ke bona eka ba iketlile haholo ha ba utloisise taba ea boikarabello ba bona. Haeba u tla etsa announcement maobane le hoseng tjena hore Minister of Agriculture oa tla ebe ha a eo!
 E ’ngoe ea litaba tse ntseng li phaella holim’a mahetla a Tona-kholo as the leading person ke taba ea ts’ebetso ea temo kahar’a Naha ea Lesotho hona joale, ‘me re ne re nahana ekaba e tla ba Ntate Letona o tla tla, leha a ka tla re thetsa, empa ho nyamela teng joale ke e ‘ngoe ea lintho tseo kannete re sa li utloisising. Ekare u ka mo ngolla u se ke ua re u lebelletse hore a tle a tl’o hlalosa.

Re na le ts’obotsi eo re nang le eona ea tsamaiso e reng ha Letona le sitoa ho etsa mosebetsi he should be named and shamed. Ke ho re ke ntho e ngotsoeng in the Standing Orders; ha se ntho eo ke e ratang hore e etsahale ho Ntate Mofosi, feela ke bona eka o ipitsetsa eona, hobane ke ne ke re ekaba mohlanka oa hae o tla tla ebe o fana ka molaetsa o re ke sa ts’oarehile ka National Assembly Lipotso li ngata joale ha ke sa tla, but we are seating there not knowing hore o hokae and there is no explanation1
 Taba ena ha ke batle ho e beha ho uena direct leha Letona le lutse mono le ntse le utloa hore re ntse re reng; I hope he will shake up mosebetsi-’moho le eena eno hore re se ke ra re o bapala ka rona, hle1 We are eager ho tla tla utloa taba -  mokhoa oa hore re tl’o atamela temo joang ebile sesomo nakong ea temo ea selemo se fetileng ho se na letho leo sechaba se khahlamelitsoeng ka lona. 
Re tl’o pheta hape re ntse re na le mathata ka lebaka la Minister who is not taking his responsibility serious. Lumela, Ntate, hore ke nepo le o founele kapa u kope Ntate Moetapele a ke a il’o bua le Ntate Mofosi or we will name and shyame him.
 Kea leboha.
 Motho ho ka thoe ke Mofosi eaba oa fosa! 
MR. VICE-PRESIDENT: Rea leboha, Morena ka oa Thaba ka Ntlha eno ea Tsamaiso.  Ruri litaba tse ngata re ne re se re li buile, empa e bohlokoa haholo eo u e buileng ka hare ho taba ea hau ea Ntlha ea Tsamaiso ke hore litaba tsena re li bua ka pele ho Moetapele kapa boteng ba Moetapele oa Ntlo ena. Re na le Moetapele oa Ntlo ka lehlohonolo kajeno, ‘me litaba tsena o li fumane, ‘me joaloka Moetapele oa Ntlo ke eena ea ts’oanelang hore a re thuse hore litaba tsa ‘Muso li tsamaee hantle ka mona, hobane litaba tsohle tse amanang le litaba tsa puso li tla ka mona ka Moetapele oa Ntlo; ke eena ea re tataisang ha e le mona li etsahetse a le teng re tla thusana le eena hore re bone hore taba eno e ea nepahala.
Next item, Mr. Clerk.
PROCEEDINGS ON SUBSTANTATIVE MOTIONS AND BILLS.
URGENT MOTION
46. SHORT ADJOURNMENT
HON. SENATOR N.M. MOTEANE:  Honourable Vice-President, I rise to move:
“That the Right Honourable Senate when it rises today, Wednesday, 17th September 2025, it do adjourn until Tuesday, 23rd September 2025 at 10:30 a.m., in order to allow Honourable Senators to attend a meeting with the Honourable Minister regarding the Eleventh Amendment to the Constitution Bill, 2025, at 08:30 hours at the venue to be confirmed.”
Kea sisinya, Mohlomphehi.
MR. VICE-PRESIDENT:  Rea leboha, Letona le Khabane.
HON. SENATOR N.M. MOTEANE: Ke kopa ho etsa tokiso ea nako: ke hora ea leshome, kea leboha.
MR. VICE-PRESIDENT:  Litho tse Khabane, re kopa ea tlatsang Letona le Khabane.
Setho se Khabane, Morena oa Thaba-Bosiu.
HON. SENATOR K. L. K. THEKO: Mohlomphehi, ke kopa ho ema ke aka litaba tsena tseo Letona le Khabane le qetang ho li hlalosa e le Moetapele oa Ntlo, hore hosane re ke re re, khefu, ts’ebetsong ea rona ea letsatsi le letsatsi, e etsahale haele Labone, ‘me re etse dedicate nako ea rona holim’a ts’ebetso eo eo re tl’o bua ka eona, e leng Eleventh Amendment.
 I think we will be expecting some better explanation ea hore Tona-Kholo o iselitsoeng SADC ka Tenth Amendment e sa loka ka tsela eno! Che, re tla utloa hosane and do better come prepared, Honourable Minister, hobane le haeba u le karolo ea rona hosane you won’t be part of us. 
U nts’u mametse, Motaung, hore hosane re tla be re sa u nke u le part of us, re tla be re u nka u le part of the Government, ‘me re tla lebella explanation e ntle, e utloahalang, hore na ho etsahetse joang ka taba ena eo e re kentseng litabeng kapa shosholong ea hore liakhente li qosa puso? 
Ho kentsoe Motlotlehi, lona le re Tona-Kholo ka lebaka la your political inclination, joale le tla hlalosa hosane re tla utloa.
                Kea leboha, Mohlomphehi.
Question proposed.
HON. SENATOR S.K. MASUPHA: Kea leboha, Mohlomphehi Vice-President. 
Kannete taba ea ka ha se hakaalo hore taba ena ke na le khang le eona kaha joalokaha e se e tlatsitsoe eona e tla tsoalapele, empa taba ea ka e le hore Mohlomphehi Letona la ka haeba ke ntho eo a ka e arabelang a ka nthuse; kamane re na le batho bana ba baphatlalatsi bana bao kamehla ha Tona-Kholo a ea moo a eang teng ba mo sala morao ba tsebe ho phatlalatsa litaba tseo a li buileng.
Ke ne ke ile ka rata ho tseba na hosane teng e be ke phutheho e koalletsoeng kapa ke phutheho e bulehileng ho sechaba hore ha a tl’o re bolella litaba tsena le sechaba le sona se ka tla utloa na ho etsahetseng?
 Kea leboha.
MR. VICE-PRESIDENT: Kea leboha, Morena oa ka oa Lioli, phutheho ea hosane ha se phutheho e buletsoeng baqolotsi, ke phutheho ea Litho tse Khabane. Ke ‘nete hore ba ka ba teng ha re qala as it normally happens hore ba ka tseba ba ba teng ha e buloa, empa joale ha ho se ho ts’ohloa litaba tseno ha ba na ho ba karolo ea litaba tseno, kea leboha.
Question put and agreed to.
RESOLVED:
That the Right Honourable Senate when it rises today, Wednesday, 17th September 2025, it do adjourn until Tuesday, 23rd September 2025 at 10:30 a.m. in order to allow Honourable Senators to attend a Meeting with the Honourable Minister regarding the Eleventh Amendment to the Constitution Bill, 2025 at 08:30 hours, at the venue to be confirmed.

MR. VICE-PRESIDENT: Kea leboha, Litho tse Khabane. Hosane, hee, ho latela tlhahiso ena re tla kopana ka koano ka Chamber le Mohlomphehi Tona-Kholo le moifo oa hae ka litaba tsa Eleventh Amendment.
Re tla hopola hore Sets’oants’o sena sa Molao se ne se se se kene ka mane ka National Assembly, empa ka tumellano le ka lipuisano ea eba hore litaba tsane tseo le neng le batla hore re bue ka tsona re tla bona hore na re ke ke ra kopanela litaba tseo re li sebetse ka tsela e tla tlisa kutloano le tumellano ka mahlakore a mabeli.
Ke e lebohile haholo taba ena, Litho tse Khabane, kaha ke bona eka e ne e le taba ea khopotso feela eo ke e fuoang mona. Ke litaba tseo re kileng ra li etsa mona.
 Ha Ntlo e phomola SDGs le Health Nutrition and Gender li tla kopana ka koano ka Chamber ho tla ts’ohla le ho ananela mosebetsi oa tsona oo li o entseng ka kopanelo.

ADJOURNMENT
There being no further business on the Order Paper Mr Vice-President adjourned the House without question put, pursuant to Standing order 16(3).
The House was accordingly adjourned at 12:03 p.m.

